12. listopada 2023. godine

**II. Pojašnjenje Poziva na dostavu ponuda**

**EBN 37-2023 - Nabava radova** **rekonstrukcije staze za vožnju F, dijelove raskrižja staza za vožnju D, E, G i H i raskrižja staza za vožnju F i T (raskrižje T1)**

Temeljem upita gospodarskih subjekata zainteresiranih za sudjelovanje u ovom postupku nabave radova rekonstrukcije staze za vožnju F, dijelove raskrižja staza za vožnju D, E, G i H i raskrižja staza za vožnju F i T (raskrižje T1) naručitelj sukladno točki 1.7. Poziva na dostavu ponuda dostavlja pitanja i odgovore kako slijedi:

Pitanje 1:

Moli se Naručitelj da uzme u obzir napomenu u nastavku vezanu na troškovničku stavku 03.10. „Ugradnja krute mreže od staklenih vlakanaca“. Naime, s obzirom na položaj ugrađivanja mreže u kolničkoj konstrukciji te njena funkcijska svojstva držimo do toga da uporaba, odnosno ugradnja mreže od 200 kN zbog njenih geometrijskih svojstva (preguste prepletenosti vlakana) može uzrokovati probleme pri ugradnji navedene asfaltne mase (prekrupna zrna u odnosu na međuprostor između vlakana u mreži) na način da smanjuje funkcionalna i trajnosna svojstva.

Odgovor 1:

Pravilnom i propisanom ugradnjom krute mreže od staklenih vlakanaca od strane proizvođača te prema važećim propisima i standardima za takovu vrstu radova neće doći do problema pri ugradnji te smanjenja funkcionalnosti i trajnosti.

Pitanje 2:

Moli se Naručitelj da u troškovničkim stavkama gdje se spominje „Poboljšani reciklirani materijal“ točno definira tehnologija „poboljšanja“ na način da pojasni hoće li se frezani materijal poboljšavati kamenim materijalom, cementom ili nekim trećim dodatkom te da navede omjere (recepturu) miješanja recikliranog materijala s dodacima.

Odgovor 2:

Reciklirani materijal dobiven frezanjem postojećeg betonskog kolnika ima granulometrijski sastav zavisno od stroja za frezanje. Za isti materijal potrebno je utvrditi granulometijski sastav te odrediti koje frakcije drobljenog kamenog materijala treba dodati da bi se dobio propisani granulomtrijski sastav za pojedine slojeve kolničke konstrukcije (zamjene materijala, tamposki sloj i cementna stabilizacija). Recepturu za poboljšani reciklirani materijal treba donijeti nakon određivanja granulometrijskog sastava materijala dobivenog frezanjem postojećeg betonskog kolnika.

 Članovi stručnog povjerenstva